
Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre pentru aprobarea Regulamentului privind procedura de vânzare a bunurilor imobile din domeniul privat al Municipiului Câmpulung Moldovenesc, dă următoarele referinţe:


Există în patrimoniul privat al Municipiului Câmpulung Moldovenesc unele imobile - terenuri și construcții, ce pot fi valorificate prin vânzare în vederea obținerii de venituri la bugetul local.

Prin Hotărârea Consiliului Local al Municipiului Câmpulung Moldovenesc nr. 134 din 21.12.2016 s-a aprobat Regulamentul pentru procedura de vânzare și/sau închiriere a bunurilor imobile din domeniul privat al Municipiului Câmpulung Moldovenesc.


După modificările legislative și prevederilor privind vânzarea bunurilor aparținând domeniului privat al municipiului din O.U.G. nr. 57/2019 privind Codul administrativ, cu modificările și completările ulterioare, prevederile regulamentului mai sus menționat nu s-au aplicat.


Prin noul regulament se stabilesc condițiile cadru de vânzare a imobilelor (terenuri și/sau construcții) proprietatea privată a municipiului prin cele două modalități: vânzare directă, respectiv vânzarea prin licitație.


La data intrării în vigoare a prezentei hotărârii se abrogă H.C.L. nr. 134/21.12.2016. 


Închirierea directă a bunurilor proprietatea publică/privată a municipiului se va realiza în conformitate cu Regulament privind închirierea fără licitație publică a unor bunuri imobile din domeniul public și privat al municipiului Câmpulung Moldovenesc, iar închirierea prin licitație publică a bunurilor aparținând domeniului public și/sau privat al municipiului se va realiza conform prevederilor din O.U.G. nr. 57/2019 privind Codul administrativ, cu modificările și completările ulterioare.


Sumele rezultate din aceste vânzări sau închirieri vor constitui o sursă de venit la bugetul local.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

